প্রতিটি দেশ ও জাতিকেই অনেক সমস্যা ও সংকট নিয়ে বাঁচতে হয়। এ পৃথিবীতে তারাই গর্বভরে মাথা তুলে দাঁড়ায় যারা সে সমস্যার সমাধানে যথার্থ যোগ্যতার পরিচয় দেয়। নইলে পদে পদে যেমন পরাজিত ও অপমানিত হয়, তেমনি সমস্যার সমাধানের বদলে সংকট থেকে মহাসংকট সৃষ্টি করে। মহান আল্লাহতায়ালা এ ভাবেই প্রতিটি জাতিকেই পরীক্ষা করেন। বাংলাদেশের সরকার ও জনগণের ব্যর্থতা এক্ষেত্রে বিশাল। জনগণের ব্যর্থতা যেমন যোগ্য সরকারের নির্বাচনে। তেমনি সরকারের ব্যর্থতা নেতৃত্বদানে ও সংকটের শান্তিপূর্ণ উত্তরণে।বরং দেশের সরকার ও রাজনৈতীক নেতৃত্ব সংকটের পর সংকট সৃষ্টি করে অপমান বাড়িয়েছে বিশ্বজুড়ে। এজন্য সবচেয়ে বেশী দায়ী শেখ মুজিবের ষড়যন্ত্রের রাজনীতি ও বিশ্বাসঘাতকতা। সেটি যেমন একাত্তরে বাংলাদেশে সৃষ্টির মধ্য দিয়ে,তেমনি বাংলাদেশে সৃষ্টির পর নানা রূপ নৈতীক, অর্থনৈতীক, সামাজিক ও রাজনৈতীক সংকট সৃষ্টির মধ্য দিয়ে।বাকশালি স্বৈরাচার, তলাহীন ভিক্ষার ঝুলি, প্রাণনাশী বিরাট দুর্ভিক্ষ, সরকারি বাহিনীর হাতে তিরিশ-পঁয়ত্রিশ হাজার মানুষের মৃত্যু এবং দুর্বৃত্তিতে বিশ্বে পাঁচবার প্রথম –এগুলি হলো বাঙালী মুসলমানের ব্যর্থতার প্রমাণ। এখনো সংকটের মধ্যেই তাদের বসবাস। বাংলাদেশের রাজনীতিতে এখনো গভীর কালো মেঘ। সংকটের সে ধারাবাহিকতায় গত ৫ই ও ৬ই মে শত শত নিরীহ ও নিরস্ত্র মানুষকে ঢাকার রাজপথে গুলি করে হত্যা করা হলো। ৪০-৫০ হাজার মানুষ এখনো নিষ্ঠুর নির্যাতনের শিকার হচ্ছে কারাগারে। এসবের কারণ কিছু দুর্বৃত্ত মানুষ ও তাদের ষড়যন্ত্র মূলক রাজনীতি। দেশ আজ এদের হাতেই অধিকৃত।